АҞӘА, хәажәкыра 2 — Sputnik, Владимир Бегунов. Ихынааз апальмақәа ҵырҟааӡом, акоммуналтә маҵзурақәа урҭ рыриашара рҽазыршәоит, ҳәа Sputnnik иазеиҭеиҳәоит Аҟәа ақалақь Ахадара Акоммуналтә маҵзура аиҳабы Дмитри Аҳәба.
"Зынӡа ԥхасҭа дук змауз апальмақәа рыриашара ҳҽазаҳшәоит. Адацқәа кьыс рымамзар уи алшоит", — иҳәеит Аҳәба.
Аҟәа ақалақь Ахадара Акоммуналтә маҵзура аиҳабы Дмитри Аҳәба иажәақәа рыла асеиԥш иҟоу апальмақәа зынӡак ирацәам, ашәыб ззышьҭымхыз егьырҭ аҵла хкқәа роуп.
Аԥсны ирызҳауеит 20 инареиҳаны пальма хкы. Зегь раасҭа зхыԥхьаӡара рацәоу афиник хкы, Вашингтониа, Бутиа. Трахикарпус роуп.